GNOME dokumentációs projekt
gnome-doc-list@gnome.org
Michael Hill
mdhillca@gmail.com
Ellenőrizze, hogy a hang nincs-e elnémítva, a kábelek megfelelően vannak-e bedugva, és hogy a hangkártya fel van-e ismerve.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Nem hallok semmilyen hangot a számítógépből

Ha nem hallja, hogy a számítógép bármilyen hangot adna, például amikor megpróbál zenét lejátszani, akkor próbálkozzon az alábbi hibaelhárítási tippekkel.

# Győződjön meg róla, hogy a hang nincs elnémítva

Nyissa meg a rendszer menüt, és győződjön meg róla, hogy a hang nincs-e elnémítva vagy nagyon lehalkítva.

Egyes laptopokon vannak némításra szolgáló kapcsolók vagy billentyűk, próbálja megnyomni ezeket.

Ellenőrizze azt is, hogy a hang lejátszásához használt alkalmazásban (például a zenelejátszóban vagy médialejátszóban) nem némította-e el a hangot. Az alkalmazás főablakában lehet egy némítás vagy hangerő gomb, ellenőrizze azt is.

Továbbá a Hang panelen lévő hangerőcsúszkát is ellenőrizheti:

Nyissa meg a Tevékenységek áttekintést, és kezdje el begépelni a Hang szót.

Kattintson a Hang elemre a panel megnyitásához.

A Hangerőszintek alatt ellenőrizze, hogy az alkalmazás nincs-e elnémítva. A hangerőcsúszka végén lévő gomb be- és kikapcsolja a Némítás funkciót.

# Ellenőrizze, hogy a hangszórók be vannak-e kapcsolva, és megfelelően vannak-e csatlakoztatva

Ha a számítógép külső hangszórókat használ, akkor győződjön meg róla, hogy azok be vannak kapcsolva, és a hangerő fel van véve. Győződjön meg róla, hogy a hangszóró kábele megfelelően van csatlakoztatva a számítógépen lévő „kimeneti” aljzatba. Ez az aljzat általában világos zöld színű.

Egyes hangkártyák képesek megváltoztatni a hangszóró-kimenetként és mikrofonbemenetként használt aljzatot. A kimenetként használt aljzat eltérhet Linux futtatásakor a Windows vagy Mac OS alatt megszokottól. Próbálja meg a hangszóró kábelét másik audioaljzatba csatlakoztatni.

Végső esetben ellenőrizze, hogy a hangkábel megfelelően van-e csatlakoztatva a hangszórók hátuljába. Egyes hangszórók több bemenettel is rendelkeznek.

# Ellenőrizze, hogy a megfelelő hangeszköz van-e kiválasztva

Egyes számítógépek több hangeszközt is tartalmaznak. Ezek közül néhány képes hang kiadására, mások nem, emiatt ellenőrizze, hogy a megfelelő van-e kiválasztva. Ez próbálgatással dönthető el a legkönnyebben.

Nyissa meg a Tevékenységek áttekintést, és kezdje el begépelni a Hang szót.

Kattintson a Hang elemre a panel megnyitásához.

A Kimenet alatt válaszon egy Kimeneti eszközt, és kattintson a Tesztelés gombra annak meghallgatásához, hogy működik-e.

Lehet, hogy minden elérhető eszközt ki kell próbálnia.

# Ellenőrizze, hogy a hangkártya megfelelően lett felismerve

Lehetséges, hogy a hangkártya nem lett megfelelően felismerve, valószínűleg mert a hangkártya illesztőprogramjai nincsenek telepítve. Ekkor szükséges lehet az illesztőprogramok kézi telepítése. Ennek pontos folyamata a kártyától függ.

A hangkártya típusának meghatározásához használhatja az lspci parancsot a terminálban:

Nyissa meg a Tevékenységek áttekintést, és indítsa el a Terminált.

Futtassa az lspci parancsot rendszergazdai jogosultságokkal; vagy a sudo lspci kiadásával és a jelszava beírásával, vagy a su kiadásával és a root (rendszergazda) jelszó beírásával, majd az lspci parancs kiadásával.

Ellenőrizze, hogy szerepel-e a listában audio controller vagy audio device: ebben az esetben látnia kell a hangkártya gyártóját és modellszámát. Ezen kívül az lspci -v parancs részletesebb információkat jelenít meg.

Ennek ismeretében megtalálhatja és telepítheti a hangkártya illesztőprogramját. A legjobb az Ön által használt Linux disztribúció támogatói fórumán tanácsot kérni.

Ha nem talál illesztőprogramot a hangkártyájához, akkor megpróbálhat másikat vásárolni. Beszerezhet a számítógépbe beépíthető, és külső USB-hangkártyákat.