minnie_eg
amany.elguindy@gmail.com 2012
Ekaterina Gerasimova
kittykat3756@gmail.com 2012
Petr Kovar
pknbe@volny.cz 2014
A billentyűzetkiosztás kiválasztójának kitöltése a bejelentkezési képernyőn.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Több billentyűzetkiosztás megjelenítése a bejelentkezési képernyőn

Megváltoztathatja a rendszer billentyűzetkiosztási beállításait alternatív billentyűzetkiosztások hozzáadásához a felhasználók számára, hogy választhassanak közülük a bejelentkezési képernyőn. Ez azoknál a felhasználóknál lehet hasznos, akik általában eltérő billentyűzetkiosztást használnak alapértelmezetten, és akik elérhetővé szeretnék tenni azokat a billentyűzetkiosztásokat a bejelentkezési képernyőn.

# A rendszer billentyűzetkiosztási beállításainak megváltoztatása

Keresse meg a kívánt nyelvi kiosztások kódjait az /usr/share/X11/xkb/rules/base.lst fájlban a ! layout nevű szakasz alatt.

Használja a localectl eszközt a rendszer billentyűzetkiosztási beállításainak megváltoztatásához az alábbiak szerint:

    localectl set-x11-keymap kiosztás

Több kiosztást is megadhat vesszővel elválasztott listaként. Például az es alapértelmezett kiosztásként és az us másodlagos kiosztásként való beállításához futtassa a következő parancsot:

    $ localectl set-x11-keymap es,us

Jelentkezzen ki, és ellenőrizze, hogy a meghatározott kiosztások elérhetők-e a bejelentkezési képernyő felső sávján.

Ne feledje, hogy a localectl eszközt használhatja a rendszerszintű alapértelmezett billentyűzetmodell, billentyűzetváltozat és billentyűzetbeállítások megadásához is. További információkért nézze meg a localectl(1) kézikönyvoldalát.

# Több billentyűzetkiosztás megjelenítése a localectl használata nélkül

Azokon a rendszereken, amelyek nem biztosítják a localectl eszközt, a rendszer billentyűzetkiosztási beállításait az /usr/share/X11/xorg.conf.d/ könyvtárban lévő beállítófájl szerkesztésével változtathatja meg.

## A rendszer billentyűzetkiosztási beállításainak megváltoztatása

Keresse meg a kívánt nyelvi kiosztások kódjait az /usr/share/X11/xkb/rules/base.lst fájlban a ! layout nevű szakasz alatt.

Adja hozzá a kiosztási kódokat az /usr/share/X11/xorg.conf.d/10-evdev.conf fájlhoz a következő módon:

    Section "InputClass"
      Identifier "evdev keyboard catchall"
      MatchIsKeyboard "on"
      MatchDevicePath "/dev/input/event*"
      Driver "evdev"
      Option "XkbLayout" "en,fr"
    EndSection

Több kiosztás is hozzáadható vesszővel elválasztott listaként, ahogy a példában angol (en) és francia (fr) kiosztások esetén látható.

Jelentkezzen ki, és ellenőrizze, hogy a meghatározott kiosztások elérhetők-e a bejelentkezési képernyő felső sávján.