Ekaterina Gerasimova
kittykat3756@gmail.com 2013
Petr Kovar
pknbe@volny.cz 2014
Egy tétlen felhasználó munkamenetének befejezése.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Automatikus kijelentkezés beállítása

Azok a felhasználói munkamenetek, amelyek üresjáratban vannak egy meghatározott ideje, automatikusan befejezhetők. A megfelelő dconf kulcs beállításával különböző viselkedéseket állíthat be attól függően, hogy a számítógép akkumulátorról működik vagy hálózati tápellátást használ, és azután zárolhatja is azt.

Ne feledje, hogy a felhasználók esetleg elveszíthetik a nem mentett adataikat, ha egy tétlen munkamenet automatikusan befejeződik.

# Automatikus kijelentkezés beállítása hálózati tápellátásról működő számítógépeknél

Hozzon létre egy `local` adatbázist a rendszerszintű beállításokhoz az /etc/dconf/db/local.d/00-autologout fájlban:

[org/gnome/settings-daemon/plugins/power] # Az időkorlát beállítása 900 másodpercre, ha hálózati tápellátást használ sleep-inactive-ac-timeout=900 # Az időkorlát utáni művelet beállítása kijelentkezésre, ha hálózati tápellátást használ sleep-inactive-ac-type='logout'

Bírálja felül a felhasználó beállítását, és akadályozza meg az /etc/dconf/db/local.d/locks/autologout fájlban, hogy a felhasználó megváltoztassa azt:

# Automatikus kijelentkezési beállítások zárolása /org/gnome/settings-daemon/plugins/power/sleep-inactive-ac-timeout /org/gnome/settings-daemon/plugins/power/sleep-inactive-ac-type

A következő GSettings kulcsok is érdekesek lehetnek:

# `org.gnome.settings-daemon.plugins.power.sleep-inactive-ac-timeout`

Azon másodpercek száma, ameddig a számítógépnek inaktívnak kell lennie, mielőtt alvó állapotba kerül, ha hálózati tápellátásról működik.

# `org.gnome.settings-daemon.plugins.power.sleep-inactive-ac-type`

Mi történjen, amikor az időkorlát átlépése megtörtént, ha a számítógép hálózati tápellátásról működik.

# `org.gnome.settings-daemon.plugins.power.sleep-inactive-battery-timeout`

Azon másodpercek száma, ameddig a számítógépnek inaktívnak kell lennie, mielőtt alvó állapotba kerül, ha akkumulátorról működik.

# `org.gnome.settings-daemon.plugins.power.sleep-inactive-battery-type`

Mi történjen, amikor az időkorlát átlépése megtörtént, ha a számítógép akkumulátorról működik.

Lefuttathatja a gsettings range parancsot egy kulcson azon értékek listájánál, amelyet használhat. Például:

    $ gsettings range org.gnome.settings-daemon.plugins.power sleep-inactive-ac-type
    enum
    'blank' # elsötétíti a képernyőt
    'suspend' # felfüggeszti a rendszert
    'shutdown' # elindít egy szabványos leállítási folyamatot
    'hibernate' # hibernálja a rendszert
    'interactive' # megjelenít egy felugró buboréksúgót azt kérdezve a felhasználótól, hogy mit tegyen
    'nothing' # nem csinál semmit
    'logout' # kijelentkezés a munkamenetből