Bastien Nocera
hadess@hadess.net
Hogyan párosítson adott eszközöket a számítógépével.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Párosítási utasítások adott eszközökhöz

Még ha meg is találja az eszköz leírását, akkor sem biztos, hogy elég információt tartalmaz ahhoz, hogy a párosítás lehetséges legyen. Itt vannak a részletek néhány gyakori eszközhöz.

# PlayStation 5 játékvezérlő

A Create gomb nyomva tartása mellett nyomja meg a PS gombot, amíg a fénysáv villog, hogy láthatóvá tegye, és más Bluetooth-eszközhöz hasonlóan párosítsa.

# PlayStation 4 játékvezérlő

A játékvezérlő párosításához a PS és a „Share” gombkombináció is használható, hogy láthatóvá tegye a játékvezérlőt, és más Bluetooth-eszközhöz hasonlóan párosítsa.

Ezek az eszközök „kábeles párosítást” is használhatnak. Dugja be a játékvezérlőt USB-n keresztül, tartsa nyitva a Bluetooth beállításokat, és legyen bekapcsolva a Bluetooth. A PS gomb megnyomása nélkül megkérdezi, hogy beállítsa-e a játékvezérlőt. Húzza ki, majd nyomja meg a PS gombot, hogy Bluetoothon keresztül használja.

# PlayStation 3 játékvezérlő

Ezek az eszközök „kábeles párosítást” használnak. Dugja be a játékvezérlőt USB-n keresztül, tartsa nyitva a Bluetooth beállításokat, és legyen bekapcsolva a Bluetooth. A PS gomb megnyomása után megkérdezi, hogy beállítsa-e a játékvezérlőt. Húzza ki, majd nyomja meg a PS gombot, hogy Bluetoothon keresztül használja.

# PlayStation 3 BD távirányító

Tartsa egyszerre lenyomva a „Start” és az „Enter” gombokat körülbelül 5 másodpercig. Ezután a szokásos módon választhatja ki a távirányítót az eszközlistából.

# Nintendo Wii és Wii U távirányítók

A párosítási folyamat megkezdéséhez használja az akkumulátorrekeszben található vörös „Sync” gombot. Más billentyűkombinációk nem jegyzik meg a párosítási információkat, így hamarosan újra meg kellene tennie. Vegye figyelembe azt is, hogy egyes szoftverek – például konzolemulátorok – közvetlen hozzáférést akarnak majd a távirányítókhoz, így ezekben az esetekben ne használja a Bluetooth panelt. Az utasításokért kövesse az alkalmazás kézikönyvét.

# ION iCade

Tartsa lenyomva az alsó 4 gombot és a felső fehér gombot, hogy elindítsa a párosítási folyamatot. Ha a párosítási utasítások megjelennek, akkor győződjön meg róla, hogy csak a kardinális irányokat használja a kód beviteléhez, amit megerősít azzal, hogy az analóg karhoz képesti jobb szélső két fehér gomb valamelyikét megnyomja.