Petr Kovar
pknbe@volny.cz 2014
Active Directory vagy IPA tartományi hitelesítési adatok használata a GNOME-ba történő bejelentkezéshez.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Vállalati hitelesítési adatok használata a GNOME-ba történő bejelentkezéshez

Ha a hálózaton van elérhető Active Directory vagy IPA tartomány, és ön rendelkezik tartományi fiókkal, akkor használhatja a tartományi hitelesítési adatait a GNOME-ba történő bejelentkezéshez.

Ha a számítógép sikeresen be lett állítva a tartományi fiókokhoz, akkor a felhasználók a fiókjuk használatával jelentkezhetnek be a GNOME-ba. A bejelentkezési parancssornál írja be a tartományi felhasználónevét, azt követően egy @ jelet, majd a tartomány nevét. Például ha a tartományneve example.com és a felhasználóneve User, akkor ezt írja be:

    User@example.com

Azokban az esetekben, ahol a számítógép már be van állítva a tartományi fiókokhoz, egy hasznos tippet kell látnia, amely ismerteti a bejelentkezési formátumot.

# Vállalati hitelesítési adatok használata az üdvözlőképernyők közben

Ha még nem állította be a számítógépet a vállalati hitelesítési adatokhoz, akkor ezt megteheti az Üdvözlő képernyőkön, amely a GNOME kezdeti beállítás program része.

## Vállalati hitelesítési adatok beállítása

A Bejelentkezési üdvözlőképernyőn válassza ki a Vállalati bejelentkezés beállítása lehetőséget.

Írja be a tartomány nevét a Tartomány mezőbe, ha még nincs előre kitöltve.

Írja be a tartományi fiók felhasználónevét és jelszavát a megfelelő mezőkbe.

Kattintson a Következő gombra.

Attól függően, hogy a tartomány hogyan van beállítva, egy felugró ablak jelenhet meg a tartományi rendszergazda nevét és jelszavát kérve a folytatáshoz.

# Változtatások a vállalati hitelesítési adatok használatához a GNOME-ba történő bejelentkezésnél

Ha már befejezte a kezdeti beállítást, és szeretne egy tartományi fiókot indítani a GNOME-ba történő bejelentkezéshez, akkor ezt a GNOME beállításaiban lévő Felhasználók panelről valósíthatja meg.

## Vállalati hitelesítési adatok beállítása

Nyissa meg a Tevékenységek áttekintőt, és kezdje el gépelni a Felhasználók szót.

Kattintson a Felhasználókra a panel megnyitásához.

Kattintson a Feloldás gombra, és írja be a számítógép rendszergazdájának jelszavát.

Kattintson a [+] gombra az ablak bal alsó részén.

Kattintson a Vállalati bejelentkezés gombra.

Adja meg a vállalati fiókjának tartományát, felhasználónevét és jelszavát, majd kattintson a Hozzáadás gombra.

Attól függően, hogy a tartomány hogyan van beállítva, egy felugró ablak jelenhet meg a tartományi rendszergazda nevét és jelszavát kérve a folytatáshoz.

# Hibaelhárítás és speciális beállítások

A realm parancs és annak különféle alparancsai használhatók a vállalati bejelentkezési funkció hibaelhárításhoz. Például annak megtekintéséhez, hogy a számítógép be lett-e állítva a vállalati bejelentkezésekhez, futtassa a következő parancsot:

    $ realm list

A hálózati rendszergazdákat arra ösztönzik, hogy előre csatlakoztassák a munkaállomásokat egy megfelelő tartományhoz. Ezt a realm join kezdőparancs használatával lehet elvégezni, vagy a realm join automatizált módon történő futtatásával egy parancsfájlból.

# További információk beszerzése

A realmd adminisztrációs útmutatója részletesebb információkat nyújt a vállalati bejelentkezési funkcióról.