Shaun McCance
shaunm@gnome.org 2012
Julita Inca
yrazes@gmail.com
Michael Hill
mdhillca@gmail.com
Juanjo Marín
juanj.marin@juntadeandalucia.es
Ekaterina Gerasimova
kittykat3756@gmail.com 2013
Billentyűzetkiosztások hozzáadása és váltás köztük.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Alternatív billentyűzetkiosztások használata

A különböző nyelvekhez több száz billentyűzetkiosztás készült. Még egyetlen nyelv esetén is több kiosztás van, például angol nyelvhez a Dvorak kiosztás. Billentyűzetének viselkedése megváltoztatható, a billentyűkre nyomtatott betűktől és szimbólumoktól függetlenül átállítható másik kiosztás használatára. Ez több nyelv használata közti gyakori váltás esetén hasznos.

Nyissa meg a Tevékenységek áttekintést, és kezdje el begépelni a Billentyűzet szót.

Válassza a Beállítások Billentyűzet elemet a találatokból. Ez megnyitja a Billentyűzet panelt.

Kattintson a + Bemeneti forrás hozzáadása… gombra a Bemeneti források szakaszban, válassza ki a kiosztáshoz tartozó nyelvet, majd válasszon kiosztást, és nyomja meg a Hozzáadás gombot.

Ha a rendszeren több felhasználói fiók is van, akkor a Rendszer panel Terület és nyelv paneljén külön szakasz van a Bejelentkezési képernyő számára.

Egyes ritkábban használt billentyűzetkiosztás-változatok nem érhetők el alapesetben a + Bemeneti forrás hozzáadása… gombra kattintáskor. Ezen beviteli források elérhetővé tételéhez nyisson meg egy Terminál ablakot, és futtassa ezt a parancsot:

gsettings set org.gnome.desktop.input-sources show-all-sources true

Bármely kiosztás előnézeti képét megtekintheti a Bemeneti források listában lévő nyelv melletti beállítások gombra kattintással és a Billentyűzetkiosztás megtekintése menüpont választásával.

Bizonyos nyelvek további beállítási lehetőségeket is kínálnak. Ezeket a nyelveket a mellettük lévő beállítások ikonról ismerheti fel a Bemeneti forrás hozzáadása párbeszédablakban. Ha el szeretné érni ezeket a további paramétereket, akkor kattintson a Bemeneti források listában lévő nyelv melletti beállítások gombra, és válassza a Beállítások menüpontot, amely hozzáférést biztosít a további beállításokhoz.

Több kiosztás használatakor eldöntheti, hogy minden ablak ugyanazt a kiosztást használja-e, vagy minden ablak más-más kiosztást. Az eltérő kiosztás használata akkor lehet hasznos, ha például egy szövegszerkesztő ablakban másik nyelven ír egy cikket. Az egyes ablakokhoz kiválasztott kiosztás ilyenkor megmarad az ablakok közti váltáskor. Nyomja meg a Beállítások gombot a további kiosztások kezelésének kiválasztásához.

A felső soron megjelenik az aktuális kiosztás rövid azonosítója, például en a szabványos angol, hu a szabványos magyar kiosztáshoz. Kattintson a kiosztásjelzőre, és válassza ki a használni kívánt kiosztást a menüből. Ha a kijelölt nyelvhez tartoznak extra beállítások, akkor azok az elérhető kiosztások listája alatt jelennek meg. Referenciaként megnyithatja a jelenlegi billentyűzetkiosztás képét is.

Másik kiosztásra váltani a Bemeneti forrás gyorsbillentyűkkel lehet. Ezek a gyorsbillentyűk megnyitják a Bemenetiforrás-választót, amelyben előre és hátra lépkedhet. Alapesetben a következő bemeneti forrásra a Super Szóköz, az előzőre a Shift Super Szóköz billentyűkombinációval válthat. Ezeket a gyorsbillentyűket a Gyorsbillentyűk Gyorsbillentyűk megtekintése és személyre szabása Gépelés alatt lévő Billentyűzet beállításaiban módosíthatja.