Marina Zhurakhinskaya
marinaz@redhat.com
Michael Hill
mdhillca@gmail.com
Ekaterina Gerasimova
kittykat3756@gmail.com 2013, 2015
Petr Kovar
pknbe@volny.cz
A képernyő tetején legördülő üzenetek értesítik bizonyos eseményekről.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Értesítések és az értesítéslista

# Mi az az értesítés?

Ha egy alkalmazás vagy rendszerösszetevő fel szeretné hívni a figyelmét valamire, akkor egy értesítés jelenik meg a képernyő tetején vagy a zárolási képernyőn.

Például ha új csevegésüzenet vagy új e-mail érkezik, akkor értesítést kap erről. Az azonnaliüzenő programok értesítései speciális elbánás alá esnek, és ezeket a küldő partnerek képviselik.

Más értesítések rendelkezhetnek kijelölhető választógombokkal. Kattintson a bezárás gombra az ilyen értesítések bezárásához a felkínált lehetőségek bármelyikének kiválasztása nélkül.

Egyes értesítések bezárás gombjára kattintva azok eltűnnek. Mások, mint például a Rhythmbox vagy a csevegőprogramja elrejtve maradnak az értesítéslistán.

# Az értesítéslista

Az értesítéslista lehetővé teszi az értesítésekhez való visszatérést, amikor az Önnek megfelelő. Akkor jelenik meg, amikor az órára kattint, vagy megnyomja a Super V billentyűkombinációt. Az értesítéslista azokat az értesítéseket tartalmazza, amelyekre nem reagált, vagy amelyek folyamatosan ott találhatók.

Megnézhet egy értesítést, ha rákattint a listában. Az értesítéslistát a Super V ismételt, vagy az Esc egyszeri megnyomásával zárhatja be.

Kattintson a Lista törlése gombra az értesítéslista törléséhez.

# Értesítések elrejtése

Ha éppen dolgozik valamin, és nem szeretné, hogy megzavarják, akkor kikapcsolhatja az értesítéseket.

Az összes értesítést elrejtheti, ha megnyitja az értesítéslistát, és alul bekapcsolja a Ne zavarjanak kapcsolót. Alternatívaként:

Nyissa meg a Tevékenységek áttekintést, és kezdje el begépelni a Beállítások szót.

Válassza a Beállítások lehetőséget.

Kattintson az Értesítések elemre az oldalsávon a panel megnyitásához.

Kapcsolja be a Ne zavarjanak kapcsolót.

Ha a Ne zavarjanak be van kapcsolva, akkor csak a nagyon fontos értesítések jelennek meg a képernyő tetején, például ha az akkumulátor töltöttsége kritikusan alacsony. Az összes értesítés továbbra is elérhető marad az értesítési listában, amikor megjeleníti azt (az órára kattintva vagy a Super V billentyűkombinációt megnyomva), és újra elkezdenek megjelenni, ha kikapcsolja a Ne zavarjanak kapcsolót.

Az Értesítések panelen kikapcsolhatja vagy újraengedélyezheti az egyes alkalmazások értesítéseit.

# Zároló képernyő értesítéseinek elrejtése

Ha a képernyője zárolva van, akkor az értesítések a zároló képernyőn jelennek meg. A zároló képernyőt úgy is beállíthatja, hogy adatvédelmi okokból elrejtse ezeket az értesítéseket.

## Értesítések kikapcsolásához, amikor a képernyője le van zárva:

Nyissa meg a Tevékenységek áttekintést, és kezdje el begépelni a Beállítások szót.

Válassza a Beállítások lehetőséget.

Kattintson az Értesítések elemre az oldalsávon a panel megnyitásához.

Kapcsolja ki a Zároló képernyő értesítések kapcsolót.