Ryan Lortie
desrt@desrt.ca 2012
Jana Švárová
jana.svarova@gmail.com
Petr Kovar
pknbe@volny.cz 2019
Részletes információk a profillal és a profil kiválasztásával kapcsolatban.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Profilok

Egy profil a konfigurációs adatbázisok listája. Egy profilban lévő első adatbázis az írandó adatbázis, és a többi adatbázis csak olvasható. A rendszeradatbázisok mindegyike egy kulcsfájl könyvtárból kerül előállításra. Minden kulcsfájl könyvtár egy vagy több fájlt tartalmaz. Az egyes kulcsfájlok legalább egy dconf útvonalat, valamint egy vagy több kulcsot és a hozzájuk tartozó értékeket tartalmaznak.

Azok a kulcspárok, amelyek egy dconf profilban be vannak állítva, felülbírálják az alapértelmezett beállításokat, hacsak nincs valami probléma azzal az értékkel, amelyet beállított.

Általában azt szeretnénk, hogy a dconf profil egy felhasználói adatbázisból és legalább egy rendszeradatbázisból álljon. A profilnak soronként egy adatbázist kell felsorolnia.

Egy profilban az első sor az az adatbázis, amelybe a változtatások írva lesznek. Ez általában a `user-db:user`, ahol a user annak a felhasználói adatbázisnak a neve, amely általában a ~/.config/dconf fájlban található.

Egy `system-db` sor határoz meg egy rendszeradatbázist. Ezek az adatbázisok az /etc/dconf/db/ könyvtárban találhatók.

# Minta profil

user-db:user system-db:local system-db:site

Egyetlen felhasználó és több rendszeradatbázis beállítása lehetővé teszi a beállítások rétegezését. A `user` adatbázisfájljából származó beállítások elsőbbséget élveznek a `local` adatbázisfájlban lévő beállításokkal szemben, és a `local` adatbázisfájl pedig elsőbbséget élvez a `site` adatbázisfájllal szemben.

Azonban a zárak elsőbbségének sorrendje fordított. A `site` vagy a `local` adatbázisfájlokban bevezetett zárak elsőbbséget élveznek a `user` adatbázisfájlokban lévőkkel szemben.

Egy munkamenet dconf profilját a bejelentkezéskor határozzák meg, így a felhasználóknak ki kell jelentkezniük és be kell lépniük a munkamenetükre történő új dconf felhasználói profil alkalmazásához.

További információkért nézze meg a dconf(7) kézikönyvoldalát.

# Egy profil kiválasztása

Indításkor a dconf megnézi a DCONF_PROFILE környezeti változót. A változó meghatározhat egy relatív útvonalat az /etc/dconf/profile/ könyvtárban lévő fájlhoz, vagy egy abszolút útvonalat, például a felhasználó saját könyvtárához.

Ha a környezeti változó be van állítva, akkor a dconf megpróbálja megnyitni az elnevezett profilt, és megszakítja, ha az sikertelen. Ha a változó nincs beállítva, akkor a dconf megpróbálja megnyitni a „user” nevű profilt. Ha az sikertelen, akkor visszavált egy belső, beprogramozott beállításra.

További információkért nézze meg a dconf(7) kézikönyvoldalát.