GNOME dokumentációs projekt
gnome-doc-list@gnome.org
Michael Hill
mdhillca@gmail.com
David King
amigadave@amigadave.com
Telefon vagy internet stick használata a mobil széles sávú hálózathoz csatlakozásra.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Csatlakozás mobil széles sáv használatával

Beállíthat kapcsolatot egy mobil (3G) hálózathoz a számítógép beépített 3G modemje, mobiltelefonja vagy internet stick használatával.

A legtöbb telefonon van egy USB alapú internetmegosztás nevű beállítás, amely nem igényel beállításokat a számítógépen, és általában jobb módszer a mobilhálózathoz való csatlakozásra.

Ha nincs beépített 3G modemje, akkor csatlakoztassa telefonját vagy az internet sticket a számítógép egyik USB portjához.

Nyissa meg a rendszer menüt a felső sáv jobb oldaláról.

Válassza ki a Mobil széles sáv ki menüpontot. A menü Mobil széles sáv kategóriája ki lesz bontva.

Ha a Mobil széles sáv nem jelenik meg a rendszer menüben, akkor győződjön meg róla, hogy az eszköz nincs tömeges tároló módba állítva.

Válassza a Kapcsolódás pontot. Ha először kapcsolódik, elindul a Mobil széles sávú kapcsolat beállítása varázsló. A nyitó képernyő megjeleníti a szükséges információk listáját. Kattintson a Tovább gombra.

Válassza ki a listából a szolgáltató országát. Nyomja meg a Tovább gombot.

Válassza ki a listából a szolgáltatót. Nyomja meg a Tovább gombot.

Válassza ki az előfizetést a csatlakozáshoz használt készüléknek megfelelően. Ez meghatározza a hozzáférési pont nevét. Nyomja meg a Tovább gombot.

Erősítse meg a kiválasztott beállításokat az Alkalmaz gomb megnyomásával. A varázsló bezáródik, és a Hálózat panel megjeleníti a kapcsolat tulajdonságait.