Michael Hill
mdhillca@gmail.com
Egyszerre több fájl átnevezése.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Több fájl átnevezése

A Fájlok használható egy fájlcsoport nevének megváltoztatásához. Átnevezés sablon használatával vagy Szöveg keresése és cseréje lehetőséget biztosít.

# Sablon használatával történő átnevezéshez:

Jelöljön ki kettő vagy több fájlt a Fájlok alkalmazásban.

Nyomja meg az F2 billentyűt, vagy kattintson a jobb egérgombbal a kijelölésre, és válassza az Átnevezés menüpontot. Megnyílik az Átnevezés ablak.

Győződjön meg arról, hogy az Átnevezés sablon használatával lehetőség legyen kiválasztva.

A név mező az „[Eredeti fájlnév]” helykitöltőt tartalmazza. Ez törölhető vagy újra hozzáadható a + Hozzáadása menüből.

Kattintson az „[Eredeti fájlnév]” elé vagy mögé, hogy betűket, szavakat vagy számokat adjon hozzá a kívánt minta létrehozásához.

Bizonyos karaktereket kerülni kell néhány eszközön.

A fájlok folyamatos számozásához kattintson a + Hozzáadás gombra, és válassza ki, hogy hány számjegyet szeretne automatikusan hozzáadni a számozáshoz. Ha 10 vagy több, de 100-nál kevesebb fájlt nevez át, akkor válasszon két számjegyet (01, 02, 03, 04). Válasszon három számjegyet (001, 002, 003, 004), ha 99-nél több átnevezendő fájlja van.

Az előnézeti lista az aktuális fájlneveket jeleníti meg a bal oldalon, a jobb oldalon pedig az eredményül kapott fájlneveket.

Kattintson az Átnevezés gombra a létrehozott minta alkalmazásához, és a fájlok átnevezésre kerülnek.

Fájlok átnevezésekor csak a fájl első része kerül kijelölésre, a kiterjesztés (az utolsó . utáni rész) nem. A kiterjesztés általában a fájl típusát jelzi (például a fájl.pdf egy PDF-dokumentum), és általában nem szükséges megváltoztatni. Ha a kiterjesztést is meg akarja változtatni, akkor jelölje ki a teljes fájlnevet, és módosítsa.

# Szöveg keresésének és cseréjének használatával történő átnevezéshez:

Jelöljön ki kettő vagy több fájlt a Fájlok alkalmazásban.

Nyomja meg az F2 billentyűt, vagy kattintson a jobb egérgombbal a kijelölésre, és válassza az Átnevezés menüpontot.

Válassza a Szöveg keresése és cseréje lehetőséget.

A Meglévő szöveg mezőbe írja be a cserélendő szöveget. A Csere erre mezőbe írja be az új szöveget. Az előnézeti lista az aktuális fájlneveket jeleníti meg a bal oldalon, a jobb oldalon pedig az eredményül kapott fájlneveket.

Kattintson az Átnevezés gombra az előnézetben lévő csere elfogadásához, és a fájlok átnevezésre kerülnek.

Ha rossz fájlt nevezett át, vagy elrontotta az új nevet, akkor visszavonhatja az átnevezést. A művelet visszavonásához azonnal kattintson az oldalsávon lévő menü gombra, majd válassza az Átnevezés visszavonása menüpontot, vagy nyomja meg a Ctrl Z billentyűkombinációt a korábbi név visszaállításához.