Petr Kovar
pknbe@volny.cz 2013
A GNOME Shell kiterjesztések lehetővé teszik az alapértelmezett GNOME Shell felület személyre szabását.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Mi azok a GNOME Shell kiterjesztések?

A GNOME Shell kiterjesztések lehetővé teszik az alapértelmezett GNOME Shell felület és azok részeinek személyre szabását, mint például az ablakkezelést és az alkalmazások indítását.

Minden GNOME Shell kiterjesztést egy egyedi azonosító határoz meg, amit UUID-nak hívnak. Az UUID-t használják annak a könyvtárnak a nevénél is, amelybe egy kiterjesztés telepítésre kerül. A kiterjesztést telepítheti felhasználónként a ~/.local/share/gnome-shell/extensions/<uuid> könyvtárba, vagy rendszerszinten az /usr/share/gnome-shell/extensions/<uuid> könyvtárba is.

A telepített kiterjesztések megtekintéséhez használhatja a Looking Glass alkalmazást, a GNOME Shell integrált hibakereső és vizsgáló eszközét.

# Telepített kiterjesztések megtekintése

Nyomja meg az Alt F2 billentyűkombinációt, gépelje be az lg szót, és nyomja meg az Enter billentyűt a Looking Glass megnyitásához.

A Looking Glass felső sávján kattintson a Kiterjesztések lapfülre a telepített kiterjesztések listájának megnyitásához.