GNOME dokumentációs projekt
gnome-doc-list@gnome.org
Natalia Ruz Leiva
nruz@alumnos.inf.utfsm.cl
Michael Hill
mdhillca@gmail.com
Shobha Tyagi
tyagishobha@gmail.com
Ekaterina Gerasimova
kittykat3756@gmail.com
Emanuel Cisár
536429@mail.muni.cz
A képernyő felbontásának és tájolásának (forgatásának) megváltoztatása.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# A képernyő felbontásának vagy tájolásának módosítása

A képernyő felbontásának módosításával megadhatja, hogy milyen nagyok (vagy részletesek) legyenek a képernyőn megjelenő objektumok. A forgatás módosításával megadhatja, hogy melyik irányban legyen a képernyő teteje, ez akkor hasznos, ha forgatható kijelzője van.

Nyissa meg a Tevékenységek áttekintést, és kezdje el begépelni a Kijelzők szót.

Kattintson a Kijelzők elemre a panel megnyitásához.

Ha több kijelzője van, amelyek nem tükrözöttek, akkor az egyes kijelzők felbontása eltérő is lehet. Válasszon egy kijelezőt az előnézeti területen.

A tájolás, a felbontás vagy méretezés, valamint a frissítési gyakoriság kiválasztása.

Nyomja meg az Alkalmaz gombot. Az új beállítások 20 másodpercre alkalmazásra, majd visszavonásra kerülnek. Így ha nem lát semmit az új beállítások mellett, akkor a régi beállítások automatikusan visszaállításra kerülnek. Ha elégedett az új beállításokkal, akkor nyomja meg a Változtatások megtartása gombot.

# Tájolás

Néhány eszközön fizikailag is elforgathatja a képernyőt több irányba. Kattintson a Tájolásra a panelen, és válasszon a Fekvő, Álló (jobbra), Álló (balra) vagy Fekvő (fordított) lehetőségek közül.

Ha az eszköze automatikusan elforgatja a képernyőt, akkor a rendszer menü alján lévő forgatás zárolása gomb használatával zárolhatja a jelenlegi forgatást. A feloldáshoz nyomja meg a forgatás feloldása gombot.

# Felbontás

A felbontás az egyes irányokban megjeleníthető képpontok száma. Minden felbontáshoz tartozik egy méretarány, a szélesség magassághoz viszonyított aránya. A széles vásznú kijelzők 16∶9 méretarányt használnak, míg a hagyományosak 4∶3 méretarányt. Ha a kijelző méretarányának meg nem felelő felbontást választ, akkor a képernyő tartalma letterboxban jelenik meg a torzítás elkerülése érdekében, azaz a képernyő tetején és alján vagy két oldalán fekete sávok jelennek meg.

A Felbontás legördülő menüből kiválaszthatja a kívánt felbontást. Ha a képernyőhöz nem megfelelő beállítást választ, a kép könnyen homályos vagy pixeles lehet.

# Natív felbontás

A laptop-képernyő vagy az LCD monitor natív felbontása az, ami a legjobban működik: a videojelben lévő képpontok pontosan összeállnak a képernyőn lévő képpontokkal. Ha a képernyőnek más felbontást kell megjelenítenie, akkor a képpontok megjelenítéséhez interpoláció szükséges, ami a képminőség romlásához vezet.

# Frissítési gyakoriság

A frissítési gyakoriság a képernyőkép másodpercenkénti kirajzolásának vagy frissítéseinek száma.

## Változó frissítési gyakoriság (VRR)

Az egyenletesebb megjelenítés és az energiafogyasztás optimalizálása érdekében szinkronizálhatja a monitor frissítési gyakoriságát a tartalom kimenetével.

A VRR különbözik az adaptív V-Sync-től (késői V-Sync), amely dinamikusan váltogatja a V-Sync értékét a képkockasebesség alapján.

## Előnyben részesített frissítési gyakoriság

Az előnyben részesített frissítési gyakoriság megadása az optimális képminőség fenntartásához.

# Méretezés

A méretezés beállítás növeli a képernyőn megjelenített objektumok méretét, hogy megegyezzenek a képernyő sűrűségével, ezáltal egyszerűbbé téve az olvasásukat. Válasszon 100% vagy 200% közül.