GNOME dokumentációs projekt
gnome-doc-list@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
VPN-kapcsolat beállítása egy helyi hálózathoz az interneten keresztül.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Csatlakozás VPN-hez

A VPN (Virtual Private Network) a helyi hálózatra való interneten keresztüli csatlakozásra szolgál. Ha például üzleti úton van, és a munkahelye helyi hálózatára kell csatlakoznia, akkor ezt VPN használatával megteheti. Valahol (például a szállodában) csatlakoznia kell az internetre, ezután csatlakozhat a munkahelyi VPN-re. A végeredmény olyan, mintha közvetlenül a munkahelyi hálózatra csatlakozna, de a tényleges hálózati kapcsolat a szálloda internetkapcsolatán keresztül történik. A VPN kapcsolatok általában titkosítottak, megakadályozandó a csatlakoztatott helyi hálózat illetéktelenek általi elérését.

Számos különböző típusú VPN létezik. A használt VPN-típustól függően további szoftvercsomagok telepítése lehet szükséges. A VPN üzemeltetőjétől megtudhatja a kapcsolódáshoz szükséges adatokat, és a használandó VPN-kliens típusát. Ezután a szoftvertelepítő alkalmazásban keresse meg a NetworkManager megfelelő bővítményét, és telepítse.

Ha az adott VPN-típushoz nincs NetworkManager csomag, akkor valószínűleg a VPN-szoftver biztosító cégtől kell letöltenie a telepítendő kliensszoftvert. Ennek beüzemeléséhez az itt leírtaktól eltérő lépések lehetnek szükségesek.

VPN-kapcsolat beállítása:

Nyissa meg a Tevékenységek áttekintést, és kezdje el begépelni a Hálózat szót.

Kattintson a Hálózat elemre a panel megnyitásához.

Kattintson a VPN szakasz mellett lévő + gombra egy új kapcsolat hozzáadásához.

Válassza ki a használandó VPN-típust.

Töltse ki a VPN kapcsolat adatait, majd nyomja meg a Hozzáadás gombot.

Amikor befejezte a VPN beállítását, nyissa meg a rendszer menüt a felső sáv jobb oldalán, kattintson a VPN-kapcsolatra, majd válassza a Kapcsolódás menüpontot. A kapcsolat létrehozása előtt szükség lehet a hozzá tartozó jelszó megadására. A kapcsolat létrejötte után egy lakat alakú ikon jelenik meg a felső sávon.

Remélhetőleg sikerül csatlakoznia a VPN-hez. Ellenkező esetben ellenőrizze a megadott VPN-beállításokat. Ezt a kapcsolat létrehozására használt Hálózat panelen teheti meg. Válassza ki a VPN-kapcsolatot a listából, majd nyomja meg a beállítások gombot a beállítások áttekintéséhez.

A VPN-kapcsolat bontásához kattintson a felső sávon lévő rendszer menüre, és válassza a Kikapcsolás menüpontot a VPN-kapcsolat neve alatt.