Az Ubuntu dokumentációs wiki közreműködői
Phil Bull
philbull@gmail.com
Egyes illesztőprogramok nem működnek megfelelően bizonyos vezeték nélküli csatolókkal, emiatt szükség lehet másik illesztőprogram használatára.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Vezeték nélküli hálózatok hibáinak elhárítása

Győződjön meg róla, hogy működő illesztőprogramok vannak telepítve

Ebben a lépésben ellenőrizheti, hogy a vezeték nélküli csatolóhoz telepítve van-e működő illesztőprogram. Az illesztőprogram olyan szoftver, amely megadja a számítógépnek, hogy hogyan használhat megfelelően egy hardvereszközt. Még ha a vezeték nélküli csatolót a számítógép fel is ismeri, nem biztos, hogy az illesztőprogramjai megfelelően működnek. Ilyenkor szükség lehet a csatolóhoz másik, jobban működő illesztőprogram keresésére. Próbálkozzon az alábbi lehetőségekkel:

Ellenőrizze, hogy vezeték nélküli csatolója szerepel-e a támogatott eszközök listáján.

A legtöbb Linux disztribúció felsorolja az általuk támogatott vezeték nélküli eszközöket. Néha ezek a listák további információkat tartalmaznak az egyes csatolók illesztőprogramjainak beüzemeléséhez. Nézze meg az Ön által használt disztribúció listáját (például: Ubuntu, Arch, Fedora vagy openSUSE), és ellenőrizze, hogy tartalmazza-e az Ön vezeték nélküli csatolójának gyártóját és típusát. Az itt található információk segítségével esetleg működésre bírhatja a vezeték nélküli illesztőprogramokat.

Keressen korlátozott (bináris) illesztőprogramokat.

Számos Linux disztribúció csak szabad és nyílt forrású illesztőprogramokat tartalmaz. Ennek oka, hogy nem terjeszthetnek szabadalomvédett vagy zárt forrású illesztőprogramokat. Ha a vezeték nélküli csatolóhoz megfelelő illesztőprogram csak nem szabad vagy „csak bináris” változatban érhető el, akkor alapesetben nem kerül telepítésre. Ebben az esetben keresse fel a vezeték nélküli csatoló gyártójának weboldalát, és keressen azon linuxos illesztőprogramokat.

Egyes Linux disztribúciók rendelkeznek a korlátozott illesztőprogramok letöltésére szolgáló segédprogrammal. Ha Ön ilyen disztribúciót használ, akkor próbáljon meg azzal az eszközzel keresni illesztőprogramot a vezeték nélküli csatolóhoz.

A kártya windowsos illesztőprogramjainak használata.

Általánosságban nem használhat az egyik operációs rendszerre (például: Windows) készített illesztőprogramot egy másik operációs rendszeren (például: Linux). Ez azért van így, mert eltérően kezelik az eszközöket. A vezeték nélküli csatolók esetén azonban telepíthet egy kompatibilitási réteget (NDISwrapper), amely lehetővé teszi bizonyos windowsos illesztőprogramok használatát Linuxon. A vezeték nélküli csatolók majdnem mindig rendelkeznek windowsos illesztőprogrammal, míg a linuxos illesztőprogramok nem mindig érhetők el. Az NDISwrapper használatáról itt tudhat meg többet. Ne feledje, hogy nem minden vezeték nélküli illesztőprogram használható az NDISwrapperrel.

Ha egyik lehetőség sem válik be, akkor próbáljon egy másik vezeték nélküli csatolót használni. Az USB vezeték nélküli csatolók elég olcsók, és bármely számítógéphez csatlakoztathatók. Vásárlás előtt azonban ellenőrizze, hogy a csatoló kompatibilis-e az Ön által használt disztribúcióval.