minnie_eg
amany.elguindy@gmail.com 2012
Jana Svarova
jana.svarova@gmail.com 2013
Petr Kovar
pknbe@volny.cz 2014
Egyéni munkamenet létrehozása egy asztali munkamenetfájl telepítésével.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Egyéni munkamenet létrehozása

Személyre szabott beállításokkal rendelkező saját munkamenet létrehozásához kövesse ezeket a lépéseket:

Hozzon létre egy .desktop fájlt az /etc/X11/sessions/new-session.desktop fájlban. Győződjön meg arról, hogy a fájl meghatározza a következő bejegyzéseket:

[Desktop Entry] Encoding=UTF-8 Type=Application Name=Egyéni munkamenet Comment=Ez az egyéni munkamenetünk Exec=gnome-session --session=new-session

Az `Exec` bejegyzés határozza meg a végrehajtandó parancsot, lehetőleg argumentumokkal. Futtathatja az egyéni munkamenetet a gnome-session --session=new-session paranccsal.

További információkért azokról a paraméterekről, amelyeket a gnome-session paranccsal használhat, nézze meg a gnome-session kézikönyvoldalát.

Hozzon létre egy egyéni munkamenetfájlt az /usr/share/gnome-session/sessions/new-session.session fájlban, ahol meghatározhatja a nevet és a szükséges összetevőket a munkamenethez:

[GNOME Session] Name=Egyéni munkamenet RequiredComponents=gnome-shell-classic;gnome-settings-daemon;

Ne feledje, hogy a `RequiredComponents` értékében meghatározott bármely elemnek rendelkeznie kell az annak megfelelő .desktop fájllal az /usr/share/applications/ mappában.

Az egyéni munkamenetfájlok beállítása után az új munkamenet elérhető lesz a munkamenetlistában a GDM bejelentkezési képernyőjén.

# Ismert problémák

Debian vagy Debian-alapú rendszernél a következő hibák fordulhatnak elő:

    Xsession: unable to launch ""
        Xsession --- "" not found; falling back to default
        session.

Ha ez történne önnel, akkor kövesse ezeket a lépéseket az /etc/X11/Xsession.d/20x11-common_process-args fájl megváltoztatásához:

Változtassa meg a `STARTUP_FULL_PATH=$(/usr/bin/which "$1"|| true)` sort erre: `STARTUP_FULL_PATH=$(/usr/bin/which $1 || true)`

Változtassa meg a `STARTUP="$1"` értékét erre: `STARTUP=$1`