Petr Kovar
pknbe@volny.cz 2014
Ekaterina Gerasimova
kittykat3756@gmail.com 2014
Jana Svarova
jana.svarova@gmail.com 2015
A felhasználók megakadályozása a parancssorhoz való hozzáférésben.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Parancssori hozzáférés letiltása

Az asztali felhasználók parancssori hozzáférésének letiltásához beállítási változtatásokat kell végeznie számos különféle környezetben. Tartsa észben, hogy a következő lépések nem távolítják el az asztali felhasználó jogosultságait a parancssorhoz való hozzáféréstől, mindössze azokat a módszereket távolítják el, ahogy az asztali felhasználó hozzáférhetne a parancssorhoz.

Állítsa be az `org.gnome.desktop.lockdown.disable-command-line` GSettings kulcsot, amely megakadályozza a felhasználót a terminál elérésében vagy egy végrehajtandó parancssor megadásában (az Alt F2 parancssor elérésében).

Akadályozza meg a felhasználókat az Alt F2 parancssorhoz való hozzáférésben.

Tiltsa le a virtuális terminálokra (VT-kre) váltást a Ctrl Alt funkcióbillentyű gyorsbillentyűkkel, azáltal hogy módosítja az X kiszolgáló beállításait.

Távolítsa el a Terminált és minden más terminál alkalmazást a GNOME Shellben lévő Tevékenységek áttekintőből. Meg kell akadályoznia a felhasználókat abban is, hogy új terminál alkalmazásokat telepítsenek.

# A parancssor letiltása

Hozzon létre egy local adatbázist a rendszerszintű beállításokhoz az /etc/dconf/db/local.d/00-lockdown fájlban:

# A dconf útvonal megadása [org/gnome/desktop/lockdown]

# A parancssor letiltása disable-command-line=true

Bírálja felül a felhasználó beállítását, és akadályozza meg az /etc/dconf/db/local.d/locks/lockdown fájlban, hogy a felhasználó megváltoztassa azt:

# A használt kulcsok felsorolása a beállítások zárolásához /org/gnome/desktop/lockdown/disable-command-line

# A virtuális terminálra (VT) dobás letiltása

A felhasználók normál esetben a Ctrl Alt funkcióbillentyű (például Ctrl Alt F2) gyorsbillentyűket használhatják a GNOME asztalról egy virtuális terminálra történő váltáshoz.

Ha a számítógép az X ablakkezelő rendszert futtatja, akkor letilthatja az összes virtuális terminálhoz való hozzáférést az /etc/X11/xorg.conf.d/ könyvtárban egy X beállítófájlban a `Serverflags` szakaszhoz történő `DontVTSwitch` beállítás hozzáadásával.

Hozzon létre vagy szerkesszen egy X beállítófájlt az /etc/X11/xorg.conf.d/ könyvtárban. Például az /etc/X11/xorg.conf.d/10-xorg.conf fájlban:

## /etc/X11/xorg.conf.d/10-xorg.conf

Section "Serverflags"

Option "DontVTSwitch" "yes"

EndSection

Indítsa újra az X kiszolgálót, hogy a változtatások életbe lépjenek.