GNOME dokumentációs projekt
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
Alkalmazások indítása a Tevékenységek áttekintésből.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Alkalmazások indítása

Mozgassa az egérmutatót a képernyő bal felső sarkában lévő Tevékenységek feliratra a Tevékenységek áttekintés megjelenítéséhez. Az alkalmazások itt találhatók. Az áttekintés megjeleníthető a Super billentyű lenyomásával is.

Az alkalmazásokat a képernyő bal felső sarkában lévő Alkalmazások menüből is elindíthatja, vagy használhatja a Tevékenységek áttekintést a Super billentyű lenyomásával is.

A Tevékenységek áttekintésből több módon is megnyithat egy alkalmazást:

Kezdje el beírni az alkalmazás nevét – a keresés azonnal megkezdődik. Ha ez nem történik meg, kattintson a keresősávra a képernyő tetején, és kezdjen el gépelni. Ha nem tudja az alkalmazás pontos nevét, akkor írjon be egy kapcsolódó kifejezést. Kattintson az alkalmazás ikonjára az elindításához.

Egyes alkalmazások ikonja az indítópanelen, a Tevékenységek áttekintés alján lévő vízszintes ikonsávon is megtalálható. Kattintson ezek egyikére az adott alkalmazás elindításához.

Ha egyes alkalmazásokat gyakrabban használ, akkor felveheti azokat az indítópanelra.

Kattintson az indítópanelen lévő rács gombra (amelynek kilenc pontja van). Az összes telepített alkalmazás első oldala fog megjelenni. Ha további alkalmazásokat szeretne látni, akkor nyomja meg az alul, az indítópanel fölött lévő pontokat, hogy más alkalmazásokat is megtekinthessen. Nyomja meg az alkalmazást az indításához.

Egy alkalmazást másik munkaterületen is elindíthat, ha az ikonját elhúzza az indítópanelről és a munkaterületek egyikére ejti. Az alkalmazás ekkor a kiválasztott munkaterületen nyílik meg.

Egy alkalmazást új munkaterületen indíthat el, ha az ikonját egy üres munkaterületre, vagy a két munkaterület közti kis résre húzza.

# Parancs gyors futtatása

Az alkalmazások futtatásának másik módja az Alt F2 megnyomása, a parancsnevük beírása, és az Enter megnyomása.

A Rhythmbox futtatásához például nyomja meg az Alt F2 billentyűkombinációt, és írja be a rhythmbox kifejezést. Az alkalmazás neve a program elindítására használt parancs.

Használja a nyíl billentyűket a korábban futtatott parancsok gyors eléréséhez.