Petr Kovar
pknbe@volny.cz 2014
MIME-típus specifikáció létrehozása és alapértelmezett alkalmazás regisztrálása.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Egyéni MIME-típus hozzáadása az összes felhasználónak

A rendszeren lévő összes felhasználó számára történő egyéni MIME-típus hozzáadásához, és a MIME-típushoz való alapértelmezett alkalmazás regisztrálásához létre kell hoznia egy új MIME-típus specifikációs fájlt az /usr/share/mime/packages/ könyvtárban, valamint egy .desktop fájlt az /usr/share/applications/ könyvtárban.

# Egyéni application/x-newtype MIME-típus hozzáadása az összes felhasználónak

Hozza létre az /usr/share/mime/packages/application-x-newtype.xml fájlt:

<?xml version="1.0" encoding="UTF-8"?> <mime-info xmlns="http://www.freedesktop.org/standards/shared-mime-info"> <mime-type type="application/x-newtype"> <comment>Új MIME-típus</comment> <glob pattern="*.xyz"/> </mime-type> </mime-info>

A fenti application-x-newtype.xml mintafájl egy új application/x-newtype MIME-típust határoz meg, és hozzárendeli az .xyz kiterjesztésű fájlneveket a MIME-típushoz.

Hozzon létre például egy új myapplication1.desktop nevű .desktop fájlt, és helyezze el az /usr/share/applications/ könyvtárba:

[Desktop Entry] Type=Application MimeType=application/x-newtype Name=Saját alkalmazás 1 Exec=myapplication1

A fenti myapplication1.desktop mintafájl hozzárendeli az application/x-newtype MIME-típust egy Saját alkalmazás 1 nevű alkalmazáshoz, amely a myapplication1 paranccsal futtatható.

A root felhasználóval frissítse a MIME-adatbázist, hogy a változtatások életbe lépjenek:

    # update-mime-database /usr/share/mime

A root felhasználóval frissítse az alkalmazás-adatbázist:

    # update-desktop-database /usr/share/applications

Annak ellenőrzéséhez, hogy sikeresen hozzárendelte az *.xyz fájlokat az application/x-newtype MIME-típushoz, először hozzon létre egy üres fájlt, például a teszt.xyz fájlt:

    $ touch teszt.xyz

Ezután futtassa a gio info parancsot:

    $ gio info teszt.xyz | grep "standard::content-type"
      standard::content-type: application/x-newtype

Annak ellenőrzéséhez, hogy az myapplication1.desktop helyesen be lett állítva alapértelmezetten regisztrált alkalmazásként az application/x-newtype MIME-típushoz, futtassa a gio mime parancsot:

    $ gio mime application/x-newtype
    Default application for “application/x-newtype”: myapplication1.desktop
    Registered applications:
    	myapplication1.desktop
    Recommended applications:
    	myapplication1.desktop