GNOME dokumentációs projekt
gnome-doc-list@gnome.org
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Új felhasználó hozzáadása, hogy mások is használhassák a számítógépet.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Új felhasználói fiók hozzáadása

Több felhasználói fiókot is létrehozhat a számítógépén. Készítsen mindenkinek saját felhasználói fiókot családjában vagy munkahelyén. Minden felhasználónak lesz saját mappája, dokumentumai és beállításai.

A felhasználói fiókok hozzáadásához rendszergazdai jogosultság szükséges.

Nyissa meg a Tevékenységek áttekintést, és kezdje el begépelni a Rendszer szót.

Válassza a Beállítások Rendszer elemet a találatokból. Ez megnyitja a Rendszer panelt.

Válassza a Felhasználók elemet a panel megnyitásához.

Nyomja meg a jobb felső sarokban lévő Feloldás gombot, és adja meg jelszavát.

Nyomja meg a Felhasználó hozzáadása… gombot az Egyéb felhasználók alatt egy új felhasználói fiók hozzáadásához.

Ha azt szeretné, hogy az új felhasználónak legyen rendszergazda hozzáférése, akkor válassza a Rendszergazda fióktípust a legördülő menüből.

A rendszergazdák mindent megtehetnek, például hozzáadhatnak vagy törölhetnek felhasználókat, telepíthetnek szoftvereket és illesztőprogramokat, és megváltoztathatják a dátumot és az időt.

Írja be az új felhasználó teljes nevét. A felhasználónév automatikusan kitöltésre kerül a teljes név alapján. Ha a javasolt felhasználónév nem tetszik, megváltoztathatja.

Választhat, hogy beállít egy jelszót az új felhasználónak, vagy hagyja, hogy az első bejelentkezéskor ő maga állítsa be. Ha a jelszó azonnali beállítását választja, akkor a jelszó előállítása ikont megnyomva automatikusan előállíthat egy véletlen jelszót.

A felhasználó hálózati tartományhoz való csatlakoztatásához kattintson a Vállalati bejelentkezés gombra.

Kattintson a Hozzáadás gombra. Ha a felhasználó hozzáadásra került, akkor a Szülői felügyelet és a Nyelv beállítások is beállíthatók.

Ha a jelszót a fiók létrehozása után szeretné megváltoztatni, akkor válassza ki a fiókot, kattintson a Feloldás gombra a jobb felső sarokban, és kattintson a jelenlegi jelszó állapotára.

A Felhasználók ablakban a fiók képének megváltoztatásához rákattinthat a képre a felhasználó neve mellett. Ez a kép fog megjelenni a bejelentkezési ablakban. A rendszer biztosít néhány alapértelmezett képet, illetve választhat a saját képei közül, vagy készíthet egyet a webkamerájával.