Philip Withnall
pwithnall@gnome.org
Damilola Oladele
damilolamohammed2@hotmail.com
Annak nyomon követése, hogy mennyi ideig használja az eszközét, és segítség a szünetek megtervezésében.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Képernyőidő és szünet emlékeztetők

# Képernyőidő

Nyomon követheti, hogy mennyi időt tölt az eszköze használatával, engedélyezheti a képernyőidő rögzítését, és választható módon napi korlátokat is beállíthat. Ehhez kövesse az alábbi lépéseket:

Nyissa meg a Tevékenységek áttekintést, és gépelje be a Beállítások szót.

Válassza a Beállítások lehetőséget.

Kattintson a Jóllét elemre az oldalsávon a panel megnyitásához.

Nyomja meg az Engedélyezés gombot a Képernyőidő alatt a képernyőidő rögzítésének engedélyezéséhez. Ha egy diagram látható az oldalon, akkor a képernyőidő rögzítése már engedélyezve van.

Ha a képernyőidő rögzítése engedélyezve van, akkor az eszközére bejelentkezve töltött napi idő az előző néhány hétre vonatkozóan tárolásra kerül. Az idők megjelennek a grafikonon a napok és hetek átlagaival együtt, lehetővé téve annak vizsgálatát, hogyan változik a képernyőidő az idő múlásával. Használja a grafikon alatti nyílgombokat az elmúlt hetek közötti lapozáshoz, majd kattintson az egyes napok sávjára az adott nap adatainak megtekintéséhez.

A képernyőidő adatai nem kerülnek megosztásra az eszközön kívül, valamint az azon lévő más felhasználókkal. Automatikusan törlésre kerülnek néhány hét elteltével, vagy ha letiltja a képernyőidő rögzítését.

Az eszköz napi használatának korlátozásához kapcsolja be a Képernyőidő-korlát kapcsolót, és állítson be Napi korlátot. A korlát elérésekor értesítést kap, és a képernyő szürkeárnyalatosra változik.

A napi korlát szaggatott vonalként jelenik meg a képernyőidő-használati grafikonon.

Azt javasoljuk, hogy napi 8 órára korlátozza a képernyőidőt, és szánjon időt fizikai tevékenységre ezen órák alatt. Az egyik módja annak, hogy emlékeztesse magát a fizikai tevékenységre szánt szünetekre, ha engedélyezi a szünet emlékeztetőket.

A képernyőidő rögzítésének letiltásához nyomja meg a képernyőidő grafikonja fölötti ⋮ gombot, majd nyomja meg a Képernyőidő letiltása lehetőséget. Ezzel a képernyőidő-korlátok is letiltásra kerülnek.

# Szünet emlékeztetők

Ahhoz, hogy rendszeresen emlékeztesse magát az eszköz használatának szüneteltetésére, engedélyezze a szünet emlékeztetőket a következő lépések végrehajtásával:

Nyissa meg a Tevékenységek áttekintést, és gépelje be a Beállítások szót.

Válassza a Beállítások lehetőséget.

Kattintson a Jóllét elemre az oldalsávon a panel megnyitásához.

Kapcsolja be a Látási emlékeztetők vagy a Mozgási emlékeztetők kapcsolót.

Ha a Látási emlékeztetők vagy a Mozgási emlékeztetők egyike be van kapcsolva, akkor a választott időközönként értesítést kap, amely emlékezteti Önt, hogy tartson szünetet az eszköz használatában.

A szünet időközeit érdemes úgy beállítani, hogy még a fáradtság előtt pihenhessen, ahelyett hogy utána kellene regenerálódnia. A gyakori szünetek segítenek megelőzni a fáradtságot, a szem megerőltetését, a felső végtagok problémáit és a hátfájást. Különböző időközöket választhat a rövid, látással kapcsolatos szünetekhez és a hosszabb, mozgással kapcsolatos szünetekhez.

A látási szünetek arra emlékeztetik, hogy nézzen el a képernyőtől, és fókuszálja a szemét valami másra. Arra is emlékeztetik, hogy szánjon egy kis időt pislogásra, nyújtózásra és a testhelyzet megváltoztatására. A mozgási szünetek arra emlékeztetik, hogy mozogjon többet, például sétáljon el teljesen az eszköztől, hogy kinyújtóztathassa a lábait.