Marie Stará
413827@mail.muni.cz
Ekaterina Gerasimova
kittykat3756@gmail.com
Michael Hill
mdhillca@gmail.com
Jim Campbell
jcampbell@gnome.org
Engedélyezze másoknak, hogy RDP használatával megnézzék és használják az asztalát.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Az asztal megosztása

Lehetővé teheti másoknak, hogy egy asztalmegjelenítő alkalmazás segítségével megjelenítsék és irányítsák asztalát egy másik eszközről. Az Asztal megosztása beállítóablakában lehetővé teheti másoknak az asztala elérését, és megadhatja a biztonsági beállításokat is.

Ha távolról szeretne bejelentkezni a felhasználói fiókjába, akkor nézze meg a Távoli bejelentkezés fejezetet.

Nyissa meg a Tevékenységek áttekintést, és kezdje el begépelni a Rendszer szót.

Válassza a Beállítások Rendszer elemet a találatokból. Ez megnyitja a Rendszer panelt.

Válassza a Távoli asztal elemet az Asztal megosztása panel megnyitásához.

Ahhoz, hogy mások is láthassák az asztalát, kapcsolja be az Asztal megosztása kapcsolót. Ez azt jelenti, hogy mások megpróbálhatnak kapcsolódni az eszközéhez, és láthatják képernyőjét.

Ahhoz, hogy mások is interakcióba léphessenek az asztalával, kapcsolja be a Távoli vezérlés kapcsolót. Ez lehetővé teheti a másik személy számára a kurzor mozgatását, az alkalmazások futtatását és a fájlok böngészését a jelenleg használt biztonsági beállításoktól függően.

# Kapcsolódás

A Hogyan kapcsolódjon szakasz jeleníti meg a Gépnév és a Port értékét, amely a kapcsolódó számítógépen használható. Kattintson az egyes bejegyzések melletti gombra, ha el szeretné helyezni a vágólapon. Kapcsolat az IP-címe használatával is létrehozható.

Ha a Távoli bejelentkezést is engedélyezi, akkor a port számát 3389-re állítja be. Ez azt jelenti, hogy az Asztal megosztása másik portot fog használni, például a 3390-et.

Ha a port száma nem 3389, akkor a kapcsolódáskor adja meg.

Ha a másik eszköz sikeresen kapcsolódott az asztalához, akkor az A képernyő meg van osztva ikont, fog látni a rendszer állapotterületén.

Ha az Eszköz neve elemben beállított szöveg nem szerkeszthető, akkor megváltoztathatja az eszköz hálózaton megjelenített nevét.

# Hitelesítés

A Bejelentkezés részletei szakasz jeleníti meg azt a felhasználónevet és jelszót, amelyet az asztalához való kapcsolódáshoz használt ügyfélszoftverben meg kell használnia.

Kattintson a Titkosítás ellenőrzése gombra a titkosítás ujjlenyomatának megjelenítéséhez. Hasonlítsa össze az ügyfélprogram által a kapcsolódáskor megjelenített értékkel: a kettőnek azonosnak kell lennie.

# Ügyfélprogramok

Egy másik eszközről az asztalhoz való kapcsolódáshoz a következő ügyfélprogramok működnek biztosan.

## Linux alól:

Remmina, egy GTK ügyfélprogram, amely a legtöbb disztribúcióban elérhető csomagként, valamint flatpak telepítéssel is. Használja az alapértelmezett beállításokat, különösen a kapcsolati profil beállításaiban lévő Színmélység legyen „Automatikus”.

Kapcsolatok, egy GTK ügyfélprogram, amely a legtöbb disztribúcióban elérhető csomagként, valamint flatpak telepítéssel is.

xfreerdp, amely a legtöbb disztribúcióban csomagként elérhető parancssori ügyfélprogram. A /network:auto beállítást kell átadni az ügyfélprogramnak a parancssorban.

## Microsoft Windows alól:

mstsc, amely a beépített Windows ügyfélprogram. Az alapértelmezett beállítások javasoltak.

## Linux, Windows vagy macOS alól:

Thincast, amely egy tulajdonosi ügyfélprogram. A linuxos verzió elérhető flatpak csomagként. Az alapértelmezett beállítások javasoltak.

# Kapcsolat ellenőrzése

A választott ügyfélprogramjában adja meg a Gépnevet vagy az IP-címet.

Ha a port száma nem 3389, akkor adja meg (cím:port).

Sok hálózaton a számítógép nevéhez hozzá kell adni egy „.local” utótagot, hogy a kapcsolat működjön.

Adja meg a felhasználónevet és a jelszót az asztal megosztásához.

# Az asztal megosztásának befejezése

Az asztalát néző személy kapcsolatának bontásához kövesse az alábbi lépéseket.

Kattintson a felső sáv jobb oldalán lévő rendszer menüre.

Kattintson az A képernyő meg van osztva elemre.

Kattintson a Kikapcsolás gombra.

# Speciális témák

## Parancssori beállítás

A grdctl segédprogram lehetővé teszi a gép beállításainak konfigurálását egy konzolablakban. A használat részleteiért írja be a grdctl --help parancsot.

## H.264

A H.264 videokódolás nagymértékben csökkenti a sávszélességet. A GNOME távoli asztal H.264 kódolást fog használni, ha a grafikus adatcsatorna használatban van (a protokoll követelménye), az ügyfélprogram támogatja és az NVENC (az NVIDIA kódolója) elérhető.