Phil Bull
philbull@gmail.com
Michael Hill
mdhillca@gmail.com
Ekaterina Gerasimova
kittykat3756@gmail.com 2014
David King
amigadave@amigadave.com 2015
Annak vezérlése, hogy milyen információk jelennek meg a listanézetben lévő oszlopokban.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# A Fájlok listaoszlopainak beállításai

A Fájlok listanézetében számos információs oszlopot jeleníthet meg.

Kattintson a nézet beállításai gombra az eszköztáron, válassza a Látható oszlopok… menüpontot, majd válassza ki azokat az oszlopokat, amelyeket láthatóvá szeretne tenni. Ezután rendezhet ezen oszlopok alapján is.

# Név

A mappák és fájlok nevei.

A Név oszlop nem rejthető el.

# Méret

Egy mappa mérete a mappában lévő elemek száma. Egy fájl mérete bájtban, KB-ban vagy MB-ban kerül megadásra.

# Típus

A típus mint „mappa”, vagy mint konkrét fájltípus (például PDF-dokumentum, JPEG-kép, MP3-hang) jelenik meg.

# Tulajdonos

A fájlt vagy mappát birtokló felhasználó neve.

# Csoport

A fájlt birtokló csoport. Minden felhasználó általában a saját csoportjában van, de lehetőség van egy csoportba több felhasználó elhelyezésére is. Például munkahelyi környezetben egy osztály rendelkezhet saját csoporttal.

# Jogosultságok

A fájl hozzáférési jogosultságai, például: drwxrw-r--

Az első karakter a fájl típusa. A - normális fájlt jelent, a d pedig mappát. Ritkán más karakterek is megjelenhetnek.

A következő három karakter, az rwx a fájlt birtokló felhasználó jogosultságait adja meg.

A következő három, az rw- a fájlt birtokló csoport összes tagjának jogosultságait adja meg.

Az utolsó három karakter, az r-- a rendszer minden más felhasználójának jogosultságait adja meg.

Minden jogosultság a következő jelentéssel bír:

r: olvasható, azaz a fájl vagy mappa megnyitható

w: írható, azaz a változtatásokat elmentheti ide

x: végrehajtható, azaz ha program vagy parancsfájl, akkor futtathatja, illetve elérheti az almappáit vagy fájljait, ha mappa.

-: a jogosultság nincs beállítva

# Hely

A fájl helyének elérési útvonala.

# Módosítva

A fájl utolsó módosításának dátumát adja meg.

# Módosítva – Idő

A fájl utolsó módosításának dátumát és idejét adja meg.

# Elérés

A fájl utolsó elérésének dátumát vagy idejét adja meg.

# Frissesség

A fájlnak a felhasználó általi utolsó elérésének dátumát vagy idejét adja meg.

# Részletes típus

Az elem MIME-típusa.

# Létrehozva

A fájl létrehozásának dátumát és idejét adja meg.