Matthias Clasen
matthias.clasen@gmail.com 2012
Michael Hill
mdhillca@gmail.com 2012
Ekaterina Gerasimova
kittykat3756@gmail.com 2013
Petr Kovar
pknbe@volny.cz 2013
GDM
dconf
profil szerkesztése egy kép megjelenítéséhez a bejelentkezési képernyőn.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Üdvözlő logó hozzáadása a bejelentkezési képernyőhöz

A bejelentkezési képernyőn lévő üdvözlő logót az org.gnome.login-screen.logo GSettings kulcs vezérli. Mivel a GDM saját dconf profilt használ, hozzáadhat egy üdvözlő logót a profilban lévő beállítások megváltoztatásával.

Amikor megfelelő fényképet választ logónak a bejelentkezési képernyőre, vegye figyelembe a fényképre vonatkozó alábbi követelményeket:

Az összes fontos formátum támogatott: ANI, BPM, GIF, ICNS, ICO, JPEG, JPEG 2000, PCX, PNM, PBM, PGM, PPM, GTIFF, RAS, TGA, TIFF, XBM, WBMP, XPM és SVG.

A fénykép mérete a 48 képpontos magassághoz arányosan méreteződik. Így például ha egy 1920×1080 képpontos logót állít be, akkor az eredeti fénykép 85×48 képpont méretű bélyegképévé változik.

# Az org.gnome.login-screen.logo kulcs beállítása

Hozzon létre egy gdm adatbázist a rendszerszintű beállításokhoz az /etc/dconf/db/gdm.d/01-logo fájlban:

[org/gnome/login-screen] logo='/usr/share/pixmaps/logo/greeter-logo.png'

Cserélje ki az /usr/share/pixmaps/logo/greeter-logo.png útvonalat az üdvözlő logóként használni kívánt képfájlra mutató útvonalra.

# Mi van, ha a logó nem frissül?

Győződjön meg arról, hogy lefuttatta-e a dconf update parancsot a rendszer adatbázisainak frissítéséhez.

Abban az esetben, ha a logó nem frissül, próbálja meg újraindítani a GDM-et.