Marie Stará
413827@mail.muni.cz 2024
Felipe Borges
Jeremy Bicha
Bejelentkezés az eszközre távolról RDP használatával.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Bejelentkezés távolról az eszközre

A felhasználói fiókjába másik eszközről is bejelentkezhet távoli asztali kapcsolatot biztosító alkalmazás használatával. Állítsa be a Távoli bejelentkezés funkciót az eszközhöz való hozzáféréshez, és állítsa be a biztonsági beállításokat.

Ha azt szeretné, hogy mások is megtekinthessék vagy irányíthassák az asztalát, akkor nézze meg az Asztal megosztása fejezetet.

Nyissa meg a Tevékenységek áttekintést, és kezdje el begépelni a Rendszer szót.

Válassza a Beállítások Rendszer elemet a találatokból. Ez megnyitja a Rendszer panelt.

Válassza a Távoli asztal Távoli bejelentkezés elemet.

Kattintson a Feloldás gombra, és hitelesítsen a beállítások megváltoztatásához.

Ahhoz, hogy távolról is be tudjon jelentkezni a felhasználói fiókjába, kapcsolja be a Távoli bejelentkezés kapcsolót.

# Kapcsolódás

A Hogyan kapcsolódjon szakasz jeleníti meg a Gépnév és a Port értékét, amely a kapcsolódó számítógépen használható. Kattintson az egyes bejegyzések melletti gombra, ha el szeretné helyezni a vágólapon. Kapcsolat az IP-címe használatával is létrehozható.

Ha a Távoli bejelentkezés be van kapcsolva, akkor a port számát 3389-re állítja be. Ha az Asztal megosztása is használatban van, akkor másik portot fog használni, például a 3390-et.

# Hitelesítés

A Bejelentkezés részletei szakasz jeleníti meg azt a felhasználónevet és jelszót, amelyet a felhasználói fiókjához való kapcsolódáshoz használt ügyfélszoftverben meg kell adnia.

Kattintson a Titkosítás ellenőrzése gombra a titkosítás ujjlenyomatának megjelenítéséhez. Hasonlítsa össze az ügyfélprogram által a kapcsolódáskor megjelenített értékkel: a kettőnek azonosnak kell lennie.

# Ügyfélprogramok

Egy másik eszközről az asztalhoz való kapcsolódáshoz a következő ügyfélprogramok működnek biztosan.

## Linux alól:

Remmina, egy GTK ügyfélprogram, amely a legtöbb disztribúcióban elérhető csomagként, valamint flatpak telepítéssel is. Használja az alapértelmezett beállításokat, különösen a kapcsolati profil beállításaiban lévő Színmélység legyen „Automatikus”.

Kapcsolatok, egy GTK ügyfélprogram, amely a legtöbb disztribúcióban elérhető csomagként, valamint flatpak telepítéssel is.

xfreerdp, amely a legtöbb disztribúcióban csomagként elérhető parancssori ügyfélprogram. A /network:auto beállítást kell átadni az ügyfélprogramnak a parancssorban.

## Microsoft Windows alól:

mstsc, amely a beépített Windows ügyfélprogram. Az alapértelmezett beállítások javasoltak.

## Linux, Windows vagy macOS alól:

Thincast, amely egy tulajdonosi ügyfélprogram. A linuxos verzió elérhető flatpak csomagként. Az alapértelmezett beállítások javasoltak.

# Kapcsolat ellenőrzése

A kapcsolat működésének ellenőrzéséhez kövesse az alábbi lépéseket.

A választott ügyfélprogramjában adja meg a Gépnevet vagy az IP-címet.

Adja meg a felhasználónevet és a jelszót a távoli bejelentkezéshez.