Phil Bull
philbull@gmail.com
Jim Campbell
jcampbell@gnome.org
Paul W. Frields
stickster@gmail.com
Shaun McCance
shaunm@gnome.org
Michael Hill
mdhillca@gmail.com
A számítógéphez vagy a helyi hálózathoz csatlakoztatott nyomtató beállítása.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Helyi nyomtató beállítása

A rendszere képes számos nyomtatótípust automatikusan felismerni, amint csatlakoztatja azokat. A legtöbb nyomtató USB-kábelen csatlakozik a számítógéphez, de néhány nyomtató a vezetékes vagy vezeték nélküli hálózatra csatlakozik.

Ha a nyomtató kapcsolódik a hálózathoz, akkor nem lesz automatikusan beállítva – hozzá kell adnia a Beállítások szakaszban lévő Nyomtatók panelről.

Győződjön meg róla, hogy a nyomtató be van kapcsolva.

Csatlakoztassa a nyomtatót a rendszerhez a megfelelő kábellel. A képernyőn megjelenhet néhány ablak, mialatt a rendszer illesztőprogramokat keres, és felhatalmazást kérhet azok telepítéséhez.

Amikor a rendszer befejezte a nyomtató telepítését, megjelenik egy üzenet. Válassza a Tesztoldal nyomtatása lehetőséget egy tesztoldal nyomtatásához, vagy a Beállítást a nyomtató beállításainak további módosításához.

Ha nyomtatója nem lett automatikusan telepítve, akkor vegye fel azt a nyomtatóbeállító ablakban:

Nyissa meg a Tevékenységek áttekintést, és kezdje el begépelni a Nyomtatók szót.

Válassza a Nyomtatók ikont.

A rendszerétől függően előfordulhat, hogy meg kell nyomnia a jobb felső sarokban lévő Feloldás gombot, és meg kell adnia a jelszavát, ha kérik.

Nyomja meg a Nyomtató hozzáadása… gombot.

A megjelenő ablakban válassza ki az új nyomtatóját, és nyomja meg a Hozzáadás gombot.

Ha a nyomtató nem lett automatikusan felismerve, de ismeri a hálózati címét, akkor írja be azt a párbeszédablak alján található szövegmezőbe, majd nyomja meg a Hozzáadás gombot.

Ha a nyomtató nem jelenik meg a Nyomtató hozzáadása ablakban, akkor nyomtató-illesztőprogramok telepítésére lehet szükség.

A nyomtató telepítése után módosíthatja az alapértelmezett nyomtatót.