Ryan Lortie
desrt@desrt.ca 2012
Aruna Sankaranarayanan
aruna.evam@gmail.com
Petr Kovar
pknbe@volny.cz 2019
A dconf kulcsfájlok használata bizonyos beállítások vezérléséhez egy szövegszerkesztővel.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Rendszerbeállítások vezérlése kulcsfájlokkal

Az /etc/dconf/db alatt található rendszeradatbázis fájlokat nem lehet szerkeszteni, mert azok GVDB formátumban vannak kiírva. A rendszerbeállítások szövegszerkesztővel történő megváltoztatása érdekében módosíthatja a kulcsfájl könyvtáraiban található kulcsfájlokat. Minden egyes kulcsfájl könyvtár megfelel egy bizonyos rendszeradatbázis fájlnak, és ugyanaz a neve, mint az adatbázis fájlnak, egy „.d” kiterjesztést hozzáfűzve (például /etc/dconf/db/local.d). Az összes kulcsfájl könyvtár az /etc/dconf/db könyvtárban található, és mindegyikük speciális formátumban lévő kulcsfájlokat tartalmaz, amelyek lefordíthatók a dconf adatbázisba.

# Az ebben a könyvtárban lévő kulcsfájl valahogy így fog kinézni:

# Valamilyen hasznos alapértelmezett beállítások a telephely számára

[system/proxy/http] host='172.16.0.1' enabled=true

[org/gnome/desktop/background] picture-uri='file:///usr/local/rupert-corp/company-wallpaper.jpeg'

A dconf update parancsot mindig le kell futtatni, amikor egy kulcsfájlt módosít. Ha ezt lefuttatja, akkor a dconf összehasonlítja a rendszeradatbázis-fájl időbélyegét a hozzá tartozó kulcsfájl könyvtár időbélyegével. Ha a kulcsfájl könyvtárában lévő időbélyeg frissebb mint az adatbázis fájlban lévő, akkor a dconf újra előállítja a `system-db` fájlt, és értesítést küld a rendszer D-Bus-ának, ami viszont értesíti az összes futó alkalmazást, hogy olvassák be újra a beállításaikat.

A kulcsfájlban lévő csoportnév egy GSettings séma-azonosítóra hivatkozik. Például az `org/gnome/desktop/background` az `org.gnome.desktop.background` sémára hivatkozik, amely a `picture-uri` kulcsot tartalmazza.

Egy csoport alatt lévő értékeknek sorosított GVariant formában kell lenniük.