GNOME dokumentációs projekt
gnome-doc-list@gnome.org
Ekaterina Gerasimova
kittykat3756@gmail.com
Michael Hill
mdhillca@gmail.com
A rendszer fontos részeinek módosításához rendszergazdai jogosultság szükséges.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Hogyan működik a rendszergazdai jogosultság?

Az Ön által létrehozott fájlokon kívül a számítógép számos, a rendszer megfelelő működéséhez szükséges fájlt tartalmaz. Ha ezek a fontos rendszerfájlok helytelenül kerülnek módosításra, akkor a legváltozatosabb funkciók romolhatnak el, emiatt a fájlok alapesetben írásvédettek. Bizonyos alkalmazások képesek a rendszer fontos részeinek módosítására, emiatt szintén védettek.

A védelem lényege, hogy csak rendszergazdai jogosultsággal rendelkező felhasználók módosíthatják a fájlokat, vagy használhatják az alkalmazásokat. A napi használatban nem lesz szüksége rendszerfájlok módosítására vagy ezen alkalmazások használatára, így alapesetben nincs rendszergazdai jogosultsága.

Néha szükség lehet ezen alkalmazások használatára, így ideiglenesen rendszergazdai jogosultságra tehet szert a módosítások végrehajtásához. Ha egy alkalmazás rendszergazdai jogosultságot igényel, akkor bekéri a jelszavát. Ha például új szoftvert szeretne telepíteni, akkor a szoftvertelepítő (csomagkezelő) bekéri a rendszergazdai jelszót, hogy telepíthesse az új alkalmazást a rendszerre. Miután ezzel elkészült, a rendszergazdai jogosultságot elveszti.

A rendszergazdai jogosultság a felhasználói fiókhoz tartozik. A Rendszergazda felhasználók rendelkeznek rendszergazdai jogosultsággal, míg az Általános felhasználók nem. Ezek nélkül nem lesz képes szoftverek telepítésére. Egyes felhasználói fiókok (például a „root” fiók) állandó rendszergazdai jogosultsággal rendelkeznek. Ne használjon állandó rendszergazdai jogosultsággal rendelkező fiókot, mert véletlenül megváltoztathat valamit, amit igazából nem akart (például letöröl egy fontos rendszerfájlt).

Összefoglalva, a rendszergazdai jogosultság szükség esetén lehetővé teszi a rendszer fontos részeinek megváltoztatását, de megakadályozza a véletlen módosítást.

# Mit jelent a „szuperfelhasználó”?

A rendszergazdai jogosultságokkal rendelkező felhasználót néha szuperfelhasználónak is nevezik. Ez egyszerűen azért van, mert ez a felhasználó több jogosultsággal rendelkezik, mint a normál felhasználók. Olyan dolgokról beszélgető emberekkel is találkozhat, mint a su és a sudo. Ezek olyan programok, amelyek átmenetileg „szuperfelhasználói” (adminisztrátori) jogosultságokat adnak.

# Miért hasznos a rendszergazdai jogosultság?

A rendszergazdai jogosultság meglétének ellenőrzése a fontos változtatások előtt azért hasznos, mert megakadályozza az operációs rendszer szándékos vagy véletlen „elrontását”.

Ha mindig rendszergazdai jogosultsága lenne, véletlenül megváltoztathatna egy fontos fájlt, vagy olyan alkalmazást futtathatna, amely esetleg egy tévedésből kifolyólag változtat meg valami fontosat. Csak a rendszergazdai jogosultságok ideiglenes, adott céllal való használata csökkenti az ilyen hibák bekövetkezésének veszélyét.

Csak néhány megbízható felhasználónak szabad rendszergazdai jogosultságot adni. Ez megakadályozza a többi felhasználót a rendszer működésének nem kívánt befolyásolásában, például szükséges alkalmazások eltávolításában, szükségtelen alkalmazások telepítésében és fontos fájlok módosításában. Ez biztonsági szempontból hasznos.