Aruna Sankaranarayanan
aruna.evam@gmail.com
Petr Kovar
pknbe@volny.cz 2019
Az alapértelmezett kedvencek személyre szabása a Tevékenységek áttekintőben.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# Alapértelmezett kedvenc alkalmazások beállítása

A kedvenc alkalmazások azok, amelyek láthatók a GNOME Shell dash paneljén. Használhatja a dconf szerkesztőt a kedvenc alkalmazások beállításához egy adott felhasználó számára, vagy ugyanazon kedvenc alkalmazások beállításához az összes felhasználó számára. Mindkét esetben először a dconf profilt kell szerkesztenie, amely az /etc/dconf/profile/user helyen található.

# Különböző kedvenc alkalmazások beállítása különböző felhasználóknak

Beállíthatja az alapértelmezett kedvenc alkalmazásokat minden egyes felhasználóhoz a felhasználói adatbázisuknak a gsettings parancson keresztüli módosításával. A következő példaparancs beállítja a Szövegszerkesztő, a Terminál és a Fájlok (nautilus) alkalmazásokat alapértelmezett kedvencekként egy felhasználónál.

## /etc/dconf/profile/user fájl tartalma:

# Ez a sor lehetővé teszi a felhasználónak, hogy később megváltoztassa az alapértelmezett kedvenceket user-db:user

A Szövegszerkesztő, a Terminál és a Fájlok beállítása alapértelmezett kedvencekként:

    # gsettings set org.gnome.shell favorite-apps "['org.gnome.TextEditor.desktop', 'org.gnome.Terminal.desktop', 'org.gnome.Nautilus.desktop']"

A fenti beállításokat zárolhatja is, hogy megakadályozza a felhasználókat azok megváltoztatásában.

# Ugyanazon kedvenc alkalmazások beállítása az összes felhasználónak

Annak érdekében, hogy az összes felhasználónak ugyanazon kedvencei legyenek, módosítania kell a rendszer adatbázisfajlait a dconf kulcsfájlok használatával. A következő lépések a dconf profilt szerkesztik, majd létrehoznak egy kulcsfájlt az alapértelmezett kedvenc alkalmazások beállításához a `local` beállítási adatbázisban lévő összes felhasználónál.

## A kedvenc alkalmazások beállítása

Hozza létre az /etc/dconf/db/local.d/00-favorite-apps kulcsfájlt, hogy információkat biztosítson a local adatbázisnak.

## /etc/dconf/db/local.d/00-favorite-apps fájl tartalma:

# A kódrészlet beállítja a gedit, a terminál és a nautilus programokat # alapértelmezett kedvencekként az összes felhasználónál [org/gnome/shell] favorite-apps = ['gedit.desktop', 'gnome-terminal.desktop', 'nautilus.desktop']

Hogy megakadályozza a felhasználót a beállítások felülbírálásában, hozza létre az /etc/dconf/db/local.d/locks/favorite-apps fájlt a következő tartalommal:

## /etc/dconf/db/local.d/locks/favorite-apps

# Alapértelmezett kedvenc alkalmazások zárolása /org/gnome/shell/favorite-apps