Michael Hill
mdhillca@gmail.com
Shaun McCance
shaunm@gnome.org
Az asztal manipulálása az érintőtáblán vagy érintőképernyőn történő kézmozdulatok használatával.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024, 2025

# Kézmozdulatok használata érintőtáblákon és érintőképernyőkön

A többérintéses kézmozdulatok az érintőtáblákon és az érintőképernyőkön a rendszer-navigációhoz, valamint az alkalmazásokban is használhatók.

Számos alkalmazás használja ki a kézmozdulatokat. A Dokumentummegjelenítőben a dokumentumokat kézmozdulatokkal lehet nagyítani és pöccinteni, a Képmegjelenítő pedig lehetővé teszi a nagyítást, a forgatást és a pásztázást.

# Rendszerszintű kézmozdulatok

| A tevékenységek áttekintés és az alkalmazások nézet megnyitása Tegye három ujját az érintőtáblára vagy az érintőképernyőre, és mozgassa a kezét felfelé a Tevékenységek áttekintés megnyitásához. Az Alkalmazások nézet megnyitásához tegye le három ujját, és ismét mozgassa a kezét felfelé.
| Munkaterület váltása Tegye három ujját az érintőtáblára vagy az érintőképernyőre, és mozgassa a kezét balra vagy jobbra.
| Kilépés a teljes képernyőből Az érintőképernyőn húzzon lefelé a felső széltől, hogy kilépjen bármelyik ablak teljes képernyős módjából.
| A képernyő-billentyűzet előhozása Az érintőképernyőn húzzon felfelé az alsó széltől, hogy előhozza a képernyő-billentyűzetet, ha a képernyő-billentyűzet engedélyezve van.

# Alkalmazás-kézmozdulatok

| Elem megnyitása, alkalmazás elindítása, dal lejátszása Koppintson egy elemre.
| Elem kiválasztása és az elvégezhető műveletek felsorolása Nyomjon és tartsa nyomva egy-két másodpercig.
| A terület görgetése a képernyőn Húzás: csúsztassa az ujját a felülethez érintve.
| Nézet nagyítási szintjének megváltoztatása (Térképek, Fényképek) Kétujjas csippentés vagy széthúzás: érintse meg a felületet két ujjal, miközben közelebb vagy távolabb viszi őket egymástól.
| Fénykép forgatása Kétujjas forgatás: érintse meg a felületet két ujjal, és forgasson.